પતિની બીમારીને કારણે છોકરાઓના ભણતરનું ધ્યાન ન રાખી શકવાનો તેમને અફસોસ છે. પતિનો ધંધો સંભાળવો પડે એમ હોવાથી તેમનો મોટા દીકરો ધવલ એસએસસી પછી ભણવાનું છોડી કામે લાગ્યો. પતિની ઇચ્છા હોવાથી દીકરી જિજ્ઞાસાને પતિની માંદગી દરમ્યાન જ સમૂહલગ્નમાં પરણાવી. એ પછી મોટા દીકરીને પણ પરણાવ્યો અને નાના દીકરાએ અરેજન્ડ મૅરેજ, પણ પોતાની મરજીથી ર્કોટ-મૅરેજ કર્યા. કૈલાસબહેન કહે છે, ‘પતિની માંદગીને કારણે ધંધામાંથી મૂડી ઓછી થવા લાગી એટલે છોકરાને ધંધામાં તકલીફ પડવા લાગી. અગિયારમા પછી નાના દીકરા સમીરે પણ ભણવાનું છોડી દીધું અને ભાઈ સાથે ધંધામાં જોડાયો. ધંધામાં પૂરું નહોતું પડતું એટલે છોકરાઓનો બોજ હળવો કરવા મેં મારું કામ શરૂ કર્યું, પણ હવે મારાથી નથી થતું અને છોકરાઓ પણ ના પાડે છે. ખાખરા, થેપલાં, રોટલીઓ ઉપરાંત બે-ત્રણ ટિફિનના ઑર્ડર હોય તો એ પણ બનાવી આપતી. સવારે ચાર વાગ્યાથી રાત્રે બાર વાગ્યા સુધી કામ કરતી. જોકે દીકરાઓ પરણ્યા પછી મારી વહુઓ મને બહુ મદદ કરતી. બહુ આકરાં વરસો અમે કાઢ્યાં છે.’